CELEX: 32010D0230
Language: bg
Date: 2010-04-23 00:00:00
Title: 2010/230/ЕС: Решение на Комисията от 23 април 2010 година за финансиране на работната програма за 2010 г. за обучение в областта на безопасността на храните и фуражите, здравето на животните и хуманното отношение към тях в рамките на програмата По-добро обучение за по-безопасни храни

24.4.2010   
            
            
               BG
            
            
               Официален вестник на Европейския съюз
            
            
               L 104/60
            
         РЕШЕНИЕ НА КОМИСИЯТА
   от 23 април 2010 година
   за финансиране на работната програма за 2010 г. за обучение в областта на безопасността на храните и фуражите, здравето на животните и хуманното отношение към тях в рамките на програмата „По-добро обучение за по-безопасни храни“
   (2010/230/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим към общия бюджет на Европейските общности (1) (наричан по-долу „Финансовият регламент“), и по-специално член 75 от него,
   като взе предвид Регламент (ЕО, Евратом) № 2342/2002 на Комисията от 23 декември 2002 г. относно определянето на подробни правила за прилагането на Регламент (ЕО, Евратом) № 1605/2002 на Съвета относно Финансовия регламент, приложим към общия бюджет на Европейските общности (2) (наричан по-долу „правилата за прилагане“), и по-специално член 90 от него,
   като взе предвид Регламент (ЕО) № 58/2003 на Съвета от 19 декември 2002 г. относно установяването на статута на изпълнителните агенции, отговарящи за някои задачи по управлението на програмите на Общността (3), и по-специално член 12, параграф 3 от него,
   като взе предвид Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (4), и по-специално член 66, параграф 1, букви б) и в) от него,
   като има предвид, че:
   
               (1)
            
            
               С Регламент (ЕО) № 882/2004 се определят общите правила за извършване на официален контрол с цел проверка на съответствието с правилата, които са насочени по-специално към предотвратяване, елиминиране или редуциране на риска до приемливи нива за хората и животните и гарантиране на лоялните практики в търговията с фуражи и храни и защита на интересите на потребителите. В член 51 от посочения регламент се предвижда, че Комисията може да организира курсове за обучение на персонала на компетентните органи на държавите-членки, които отговарят за упражняването на официалния контрол, посочен в същия регламент, като в курсовете за обучение могат да участват представители на трети страни, по-специално на развиващи се страни. Посочените курсове могат по-специално да включват обучение относно законодателството на Съюза в областта на фуражите и храните и правилата за опазване здравето на животните и за хуманно отношение към тях.
            
         
               (2)
            
            
               Програмата „По-добро обучение за по-безопасни храни“ беше създадена от Комисията с оглед постигане на целите, установени с Регламент (ЕО) № 882/2004. В Съобщение на Комисията COM(2006) 519 окончателен (5) се разглеждат възможностите за организирането на обучение в бъдеще.
            
         
               (3)
            
            
               Поради това работната програма за 2010 г. за изпълнението на програмата „По-добро обучение за по-безопасни храни“ следва да бъде приета.
            
         
               (4)
            
            
               С Решение 2004/858/ЕО на Комисията от 15 декември 2004 г. за създаване на изпълнителна агенция, наречена „Изпълнителна агенция за програмата за обществено здравеопазване“, за управление на дейността на Общността в областта на общественото здравеопазване, в приложение на Регламент (ЕО) № 58/2003 на Съвета (6) беше учредена Изпълнителна агенция за здравеопазване и въпроси, свързани с потребителите (наричана по-долу „Агенцията“).
            
         
               (5)
            
            
               Освен това с Решение C(2008) 4943 на Комисията от 9 септември 2008 г. на Агенцията се делегират някои задачи по управлението и изпълнението на програмата във връзка с мерките за обучение в областта на безопасността на храните, прилагани съгласно Регламент (ЕО) № 882/2004. Поради това на Агенцията следва да бъде предоставена оперативна субсидия за 2010 г. за финансиране на дейностите, свързани с програмата „По-добро обучение за по-безопасни храни“.
            
         
               (6)
            
            
               Тъй като работната програма за 2010 г. предоставя достатъчно подробна рамка, настоящото решение представлява решение за финансиране по смисъла на член 90 от правилата за прилагане.
            
         
               (7)
            
            
               За целите на прилагането на настоящото решение е целесъобразно да бъде определен терминът „съществено изменение“ по смисъла на член 90, параграф 4 от правилата за прилагане.
            
         
               (8)
            
            
               Съгласно член 83 от Регламент (ЕО, Евратом) № 1605/2002 утвърждаването, разрешаването и плащането на разходи трябва да приключат в сроковете, указани в правилата за прилагане. В тези правила трябва също така да бъдат уточнени обстоятелствата, при които кредиторите с просрочени плащания имат право да получат лихва за забава за сметка на реда, по който е начислена главницата.
            
         
               (9)
            
            
               Поради това в настоящото решение следва да бъдат предвидени правила за заплащането на лихва за забава във връзка с дейностите, включени в работната програма за 2010 г.,
            
         ПРИЕ НАСТОЯЩОТО РЕШЕНИЕ:
   Член 1
   Приема се работната програма за изпълнението през 2010 г. на програмата „По-добро обучение за по-безопасни храни“, както е определена в приложението. Това представлява решение за финансиране по смисъла на член 75 от Финансовия регламент.
   Член 2
   1.   Общият размер на финансовото участие на Комисията за изпълнението на работната програма е 15 370 000 EUR, финансирани от следните бюджетни редове на общия бюджет на Европейския съюз за 2010 година:
   
               а)
            
            
               :
            
            
               бюджетен ред № 17 04 07 01
            
            
               :
            
            
               14 000 000 EUR
            
         
               б)
            
            
               :
            
            
               бюджетен ред № 17 01 04 05
            
            
               :
            
            
               260 000 EUR
            
         
               в)
            
            
               :
            
            
               бюджетен ред № 17 01 04 31
            
            
               :
            
            
               1 110 000 EUR
            
         2.   Предвидената в параграф 1, буква в) сума се изплаща на Изпълнителната агенция за здравеопазване и въпроси, свързани с потребителите, и представлява оперативна субсидия.
   3.   Лихвите за забава могат също да бъдат заплащани от същите бюджетни редове в съответствие с член 83 от Регламент (ЕО, Евратом) № 1605/2002.
   Член 3
   Кумулираните изменения при разпределението на отпуснатите финансови средства за дейностите в обхвата на работната програма, които не превишават 20 % от предвиденото в член 2, параграф 1 максимално участие, не се считат за съществени по смисъла на член 90, параграф 4 от Регламент (ЕО, Евратом) № 2342/2002, при условие че не засягат в значителна степен естеството и целта на работната програма.
   Разпоредителят с бюджетни кредити може да приеме тези изменения в съответствие с принципите на разумно финансово управление и пропорционалност.
   
      Съставено в Брюксел на 23 април 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 248, 16.9.2002 г., стр. 1.
   
      (2)  ОВ L 357, 31.12.2002 г., стр. 1.
   
      (3)  ОВ L 11, 16.1.2003 г., стр. 1.
   
      (4)  ОВ L 165, 30.4.2004 г., стр. 1.
   
      (5)  SEC(2006) 1163 и SEC(2006) 1164, 20.9.2006 г.
   
      (6)  ОВ L 369, 16.12.2004 г., стр. 73.
   
      ПРИЛОЖЕНИЕ
      
         Работна програма за 2010 г. за обучение в областта на безопасността на храните и фуражите и здравето на животните и хуманното отношение към тях в рамките на програмата „По-добро обучение за по-безопасни храни“
      
      1.1.   Въведение
      
      Настоящата работна програма съдържа три мерки за изпълнение за 2010 г. Въз основа на целите, определени в Регламент (ЕО) № 882/2004, разпределението на бюджета и основните дейности са следните:
      
                  
                              1.2.
                           
                           
                              Възлагане на обществени поръчки (осъществявано в рамките на пряко централизирано управление):
                           
                        
            
                  
                              1.2.1.
                           
                           
                              Обучение: възлагане на договори на външни изпълнители за изпълнение на програмата за обучение
                           
                        
               
                  14 000 000 EUR
               
            
                  
                              1.2.2.
                           
                           
                              Обучение: годишен доклад, компютърна техника и средства, рекламни материали, информационни и комуникационни носители
                           
                        
               
                  260 000 EUR
               
            
                  
                              1.3.
                           
                           
                              Други дейности: оперативна субсидия за Изпълнителната агенция за здравеопазване и въпроси, свързани с потребителите
                           
                        
               
                  1 110 000 EUR
               
            
                  ОБЩО
               
               
                  15 370 000 EUR
               
            1.2.   Възлагане на обществени поръчки
      
      Цялостният бюджетен пакет, предназначен за възлагане на обществени поръчки през 2010 г., възлиза на 14 000 000 EUR.
      1.2.1.   Обучение: възлагане на договори на външни изпълнители за изпълнение на програмата за обучение
      
      ПРАВНО ОСНОВАНИЕ
      Регламент (ЕО) № 882/2004, член 51 и член 66, параграф 1, буква б).
      БЮДЖЕТЕН РЕД
      Бюджетен ред: 17 04 07 01
      ОРИЕНТИРОВЪЧЕН БРОЙ И ВИД НА ПРЕДВИЖДАНИТЕ ДОГОВОРИ
      По всеки от посочените по-долу технически въпроси ще бъдат подписани един или няколко конкретни договора за услуги. Предвижда се да бъдат подписани около 17 договора за услуги. Външните изпълнители основно участват в организационните и логистичните аспекти на дейностите по обучение.
      ПРЕДМЕТ НА ПРЕДВИЖДАНИТЕ ДОГОВОРИ (АКО Е ВЪЗМОЖНО)
      През 2010 г. дейностите по обучение ще засегнат следните теми:
      
                  —
               
               
                  ветеринарни проверки и проверки на безопасността на храните и фуражите на граничните инспекционни пунктове (летища, морски пристанища и автомобилни пътища/железопътни линии);
               
            
                  —
               
               
                  зоонози и микробиологични критерии при храните;
               
            
                  —
               
               
                  хуманно отношение към животните;
               
            
                  —
               
               
                  продукти за растителна защита;
               
            
                  —
               
               
                  законодателство в областта на фуражите: специално внимание върху правилата за хигиена на фуражите;
               
            
                  —
               
               
                  превенция, борба със и ликвидиране на трансмисивните спонгиформни енцефалопатии;
               
            
                  —
               
               
                  проверки при внос на продукти от неживотински произход;
               
            
                  —
               
               
                  схеми на ЕС за качество (биологично земеделие и географски означения);
               
            
                  —
               
               
                  вътрешен одит на официалните системи за контрол;
               
            
                  —
               
               
                  подкрепа за проверките на Съюза в държавите-членки и в трети страни;
               
            
                  —
               
               
                  RASFF/TRACES в трети страни;
               
            
                  —
               
               
                  анализ на генетично модифицирани организми;
               
            
                  —
               
               
                  правила на ЕС в областта на храните и изисквания във връзка с вноса на храни;
               
            
                  —
               
               
                  диагностициране и борба с високопатогенната инфлуенца по птиците и с други болести по животните;
               
            
                  —
               
               
                  други въпроси, свързани със здравето на животните и хуманното отношение към тях, безопасността на храните, сътрудничеството с други международни организации при обучението и изследванията в областта на безопасността на храните, конференции и оценки.
               
            ИЗПЪЛНЕНИЕ
      Сумата от 13 320 000 EUR (финансиране на мерките в областта на безопасността на храните съгласно Регламент (ЕО) № 882/2004) ще се управлява и усвоява от Изпълнителната агенция за здравеопазване и въпроси, свързани с потребителите (Решение 2008/544/ЕО на Комисията (1). Останалите 680 000 EUR ще се използват от Комисията за финансиране на програмата в областта на генетично модифицираните организми и за изследвания, конференции и оценки.
      ОРИЕНТИРОВЪЧЕН СРОК ЗА ЗАПОЧВАНЕ НА ПРОЦЕДУРИТЕ ЗА ВЪЗЛАГАНЕ НА ОБЩЕСТВЕНИ ПОРЪЧКИ
      Приблизително между април и юни, за да бъдат сключени договорите през 2010 г.
      ОРИЕНТИРОВЪЧНА СУМА ЗА УЧАСТИЕ В ПРОЦЕДУРИ ПО ВЪЗЛАГАНЕ НА ОБЩЕСТВЕНИ ПОРЪЧКИ
      14 000 000 EUR.
      1.2.2.   Обучение: годишен доклад, компютърна техника и средства, рекламни материали, информационни и комуникационни носители
      
      ПРАВНО ОСНОВАНИЕ
      Регламент (ЕО) № 882/2004, член 66, параграф 1, буква в).
      БЮДЖЕТЕН РЕД
      Бюджетен ред: 17 01 04 05
      ОРИЕНТИРОВЪЧЕН БРОЙ И ВИД НА ПРЕДВИЖДАНИТЕ ДОГОВОРИ
      Предвижда се да бъдат подписани приблизително 3 договора за услуги.
      ПРЕДМЕТ НА ПРЕДВИЖДАНИТЕ ДОГОВОРИ (АКО Е ВЪЗМОЖНО)
      Дейностите, подлежащи на финансиране по този бюджет, са предназначени за организация на програмите за обучение, компютърна техника и средства за електронно обучение, както и за рекламни материали, информационни и комуникационни носители.
      ИЗПЪЛНЕНИЕ
      Тази дейност ще бъде изпълнявана пряко от ГД „Здравеопазване и потребители“.
      ОРИЕНТИРОВЪЧЕН СРОК ЗА УЧАСТИЕ В ПРОЦЕДУРАТА ПО ВЪЗЛАГАНЕ НА ОБЩЕСТВЕНИ ПОРЪЧКИ
      Приблизително между април и септември.
      ОРИЕНТИРОВЪЧНА СУМА ЗА УЧАСТИЕ В ПРОЦЕДУРИ ПО ВЪЗЛАГАНЕ НА ОБЩЕСТВЕНИ ПОРЪЧКИ
      260 000 EUR.
      1.3.   Други дейности: оперативна субсидия за Изпълнителната агенция за здравеопазване и въпроси, свързани с потребителите
      
      ПРАВНО ОСНОВАНИЕ
      Регламент (ЕО) № 58/2003, и по-специално член 12, параграф 3.
      БЮДЖЕТЕН РЕД
      Бюджетен ред: 17 01 04 31
      РАЗМЕР
      1 110 000 EUR.
      ОПИСАНИЕ И ЦЕЛИ НА МЯРКАТА ЗА ИЗПЪЛНЕНИЕ
      Този бюджет е предназначен за финансиране на оперативната субсидия на Агенцията за 2010 г. във връзка с програмите по функция 2 от Финансовата перспектива. Бюджетен ред 17 01 04 31 е предназначен за финансиране на оперативната субсидия на Агенцията за 2010 г. в частта, свързана с програмата „По-добро обучение за по-безопасни храни“. В съответствие с член 12, параграф 3 от Регламент (ЕО) № 58/2003 оперативната субсидия се отчислява от разпределените финансови средства за програмите на Съюза, управлявани от Агенцията. В бюджета за 2010 г. са създадени два отделни бюджетни реда за субсидията, която следва да бъде изплатена на Агенцията — един за програмите по функция 2 и друг за програмите по функция 3б от Финансовата перспектива.
      
         (1)  ОВ L 173, 3.7.2008 г., стр. 27.